| **D:\Users\Librarian\Desktop\ботев.pngНародно читалище „Христо Ботев – 1897”**  **село Български извор, област Ловеч 5733**  **e-mail: bg.izvor.chitalishte@abv.bg** |  |  |  |
| --- | --- | --- | --- |

**ДОКЛАД**

**за дейността на Народно читалище „Христо Ботев-1897”**

**с. Български извор, община Тетевен през 2021 година**

**Народно читалище „Христо Ботев-1897” е с редовно регистриран мандат 2019-2022 година, съгласно № 20190624115641/2019 г. на Агенция по вписванията.**

**С редовна регистрация вписана в Публичен регистър на народните читалища към Министерството на културата с № 726 от 13.08.2019 година.**

**Председател на Народно читалище „Христо Ботев-1897” е Златка Маринова Стоянова.**

**Членовете на Общото събрание за 2021 година са 81. Редовните членове с отчетен членски внос са 41.**

Народно читалище „Христо Ботев-1897” с. Български извор, организира своята дейност на база поставените си основни цели, а именно:

**1. Запазване на обичаите и традициите на българския народ;**

**2. Опознаване, съхранение и развитие на местния фолклор;**

**3. Обогатяване културния живот на местното население;**

**4.Създаване условия за развитие и изява на творческите способности у подрастващите;**

**5.Възпитаване в дух на родолюбие;**

**6. Осигуряване достъп до информация;**

**7. Подобряване състоянието на собствената материална база;**

За постигане на първата си цел - „ **Запазване на обичаите и традициите на българския народ”** - На 1 март се проведе съвместно с ОДЗ „Здравец” с. Бълг извор - „Празник на Баба Марта” с посещение на Баба Марта в ОДЗ с. Български извор, на който децата се запознаха с легендата за Баба Марта и получиха мартенички и лакомства. От своя страна децата от детската градина изнесоха богата празнична програма с много песни, танци и стихотворения.

На 14.03 за Сирни заговезни, в селото се организира надпревара между отделните части на селото за най-голям „чардак”. Ритуалът се прави с цел, прогонване на т.н. зли сили, натрупани през зимния сезон и е характерен с намазване лицата на участниците със сажди от огъня.

На 24 април, Детска певческа група „ Капчица” , представи обичая Лазаруване. С лазарски песни обходиха цялото село, а накрая пресъздадоха обреда „Кумичене” , като хвърлиха лазарските си венчета в Извора.

На 25 април ДПГ”Капчица” и ДТС” Хоротропче” взеха участие в празничната литургия в църковния храм „Св.Св. Кирил и Методий” в селото ни, за отпразнуване на Цветница.

На 29 април всички самодейни състави на читалището боядисаха събраните яйца от „Лазаровден” за подготовката на „Великден”.

На 02 май с празничен концерт, на площада се отпразнува „Великден”. Двете певчески и трите танцови състава изнесоха програма, с която поздравиха жителите и гостите на селото ни.

За великденския базар, участниците в самодейните състави изработиха великденски сувенири и вкусотии, които бяха продадени за да се наберат средства за участието им в „Дни на българската култура, обичаи и традиции Охрид”.

На 3 юли ДПГ „Изворче” се включи в откриването на детската площадка и спортно игрище в двора на училището, като изнесе концерт пред високопоставените гости и жители на селото ни.

На 25 юли, читалището взе участие в „Празник на народния обичай и автентичната носия с. Рибарица”, на който ДТС „Пъстра броеница” завоюва златен медал, а ДПГ” Изворче” – сребърен медал.

На 28 август във Втори национален и 40-ти общински фолклорен събор на народното творчество „От Тимок до Вита” в с. Черни Вит, ДТС „Пъстра броеница” и ДПГ” Изворче” се представиха отлично, като за своите изпълнения получиха златен и сребърен медал.

На 23 декември бе организиран и проведен „Коледен базар”. Всички деца от самодейните състави изработиха сами коледните сувенири, с които допринесоха за празничното настроение на жителите на селото ни.

**За постигане на втората си цел** „ **Опознаване, съхранение и развитие на местния фолклор”**, самодейните групи, състави и клубове, проведоха своите занимания при спазване на противоепидемичните мерки в изпълнение заповедите на МЗ, по разучаване и подновяване на изпълненията с които взимат участие в различни фестивали и конкурси:

- **Детски фолклорен състав”Капчица”** - от 5 до 12 години за автентичен и обработен песенен фолклор - 10 участника;

- **Детска певческа група „Изворче”** от 12 до 18 години – 8 участника;

**- Детска театрална трупа**  – до 12 годишна възраст – 9 участника;

- **Детски танцов състав „Хоротропче”** до 12 годишна възраст – 12 участника;

- **Детски танцов състав „Пъстра броеница”** от 12 до 18 годишна възраст – 10 участника;

**- Танцова група за народни хора** от 5 до 16 години – 16 участника

- **Клуб „Изворска традиция” – 8 участника;**

ДТС „Пъстра броеница” и ДПГ” Изворче”, взеха участие във фолклорния Фестивал „Дни на българската култура, фолклор и традиции в Охрид” Р Македония, на който спечелиха следните награди: ДТФ „Пъстра броеница” – 2 място; ДПГ „Изворче” – първо място и Специалната награда на БКИЦ Скопие Република Северна Македония за цялостно представяне.

**По третата цел „ Обогатяване културния живот на населението”,** Читалищните групи и състави, нямаха много изяви в културни мероприятия и празници както в селото ни, така и в други населени места. Причината за това бяха забраните за провеждане и участие в публични прояви, със заповед на МЗ.

Но въпреки извънредната обстановка, съставите изнесоха празнична програма съвместно с голямата народна певица Валя Балканска, по случай традиционния летен панаир в селото ни. Програмата беше един огромен спектакъл, с който селото ни достойно отпразнува своя празник.

По покана на кмета на село Дивчовото, ДТС”Пъстра броеница” и ДПГ „ Изворче”, изнесоха програма по повод празника на селото на 7 август.

**Четвърта цел ” Създава условия за развитие и изява на творческите способности у подрастващите”.**

Клуб „Изворска традиция” активно отбелязва различните празници с тематични кътове, изложби и творчески умения. Заучаване на рецепти за различни ястия, изработка на тематични сувенири и др. с цел създаване на умения у децата. Показател за това са множеството сувенири и ястия, които малките участници представят своите произведения на тематичните базари за Великден и Коледа.

На 26 юни клуб „Изворска традиция” се включи в организацията и провеждането на Празника на саламурата в град Тетевен. Приготвиха се рибни и местни ястия, характерни за с. Български извор, като представянето му бе отличено със Специалната награда за „Най-богата и разнообразна трапеза”.

**Пета цел, „Възпитава в дух на родолюбие”.**

На 6 януари се представи презентация на тема „ 173 години от рождението на Христо Ботев”. Други мероприятия не бяха проведени, поради ограниченията на Министерството на здравеопазването.

**Шеста цел „ Осигуряване на достъп до информация”**

Към народно читалище „Христо Ботев-1897” съществува общообразователна библиотека с фонд от 15 928 тома, регистрирана в публичен регистър на Министерство на културата под № 1254/ 27.09.2016 г

Постъпилите през 2021 година са 248 тома книги, дарени от физически лица от проведените дарителски кампании..

Читателите на библиотеката за 2021 година са 83 души, посещения – 423**,** а заетите библиотечни книги и електронни документа са 1353 тома книги.

Към Народно читалище „Христо Ботев-1897” съществува и се поддържа оборудване по Програма „Глобални библиотеки България” с пет настолни компютъра, едно мултифункционално устройство и мултимедия.

Посещенията на „Глобални библиотеки” са 13 от 21 потребители. Обучени са 2 потребители.

Справките направени от библиотекаря на физически лица са 42.

Библиотеката не е извършвала дейност от 01.01 до 31.03. 2021 г. и от 26.11. до 31.12.2021 г, поради забрана на МЗ.

През другия период, посещенията на читателите се извършваха при спазване заповедите и разпорежданията на МЗ.

**Седма цел”Подобряване състоянието на материално техническата база”**

Народно читалище „Христо Ботев-1897” разполага със собствена сграда, съгл. Нот. Акт № 152, том Първи рег.№ 874, дело 125 от 2003 година от 420 кв.м. застроена площ – двуетажна сграда.

В сградата се намира „Концертна зала” с 240 седящи места, съгл. Удостоверение за вписване в регистъра на обект с обществено предназначение № 1113001373/26.04.2006 година на регионална инспекция за опазване и контрол на общественото здраве гр. Ловеч. Оборудвана с озвучителна техника и обновено сценично осветление.

Читалището разполага(извън техниката по ГБ) с две компютъризирани работни места, един лаптоп , 3 мултифункционални устройства, озвучителна техника, музикални инструменти и 112 национални костюма за отделните състави и 32 театрални.

Щатното разпределение на длъжностите са:

Библиотекар –„ Глобални библиотеки” и библиотекар „Читалищна библиотека” със специалност – библиотекознание, библиография и научна информация – 1 бр. на 8 часов работен ден;

Секретар – читалище със специалност „ икономика” – 1 бр. на 2 часов работен ден.

Настоятелството е провело 10 редовни за организиране дейността на читалището.

През 2021 година Народно читалище „Христо Ботев-1897” с. Български извор, премина през две проверки от Регионална здравна инспекция гр. Ловеч . Няма констатирани нарушения и не са нанасяни санкции и предписания.

Читалището няма задължения към НАП и други институции.

ПРЕДСЕДАТЕЛ:

(Златка Стоянова)